На основу члана  40. ст.1.т.6. у вези са чланом 15.ст.1.т.3 и т.13. Статута општине Чајетина (''Службени лист општине Чајетина'', бр.2/19), Скупштина општине Чајетина, на седници  одржаној  01. октобра  2020. године, донела је 

О  Д  Л  У  К  У
О  УКИДАЊУ СВОЈСТВА ДОБРА У ОПШТОЈ  УПОТРЕБИ НЕКАТЕГОРИСАНОМ  ПУТУ  У МЕСТУ КРИВА РЕКА

1. УКИДА СЕ својство добра у општој употреби - некатегорисаног пута у месту Крива Река  , потес „Дељевина“, који је означен као кат. парцела 910/2 КО Крива Река у јавној својини Општине Чајетина и то у делу означеним у скици измештања пута израђеним од стране геодетско правне агенције „ Меридијан“ Дубравко Кутлешућ ПР из Чајетине, оверену од стране  дипл.инжењера геод. Андрије Тодорића дана 01.08.2020.године која чини саставни део ове одлуке. 
2. Уместо напуштеног дела пута из претходне тачке ове одлуке својство некатегорисаног пута ће се успоставити на деловима суседних парцела у свему према скици измештања пута из тачке 1. ове одлуке.
3. Успостављање путног својства на земљишту из претходне тачке ове одлуке уследиће након што се са власницима земљишта регулишу имовинско односи у посебном поступку .
            4. На основу ове одлуке, по њеном ступању на снагу, у јавним књигама у којима се води евиденција о непокретностима и правима на њима у Служби за катастар непокретности Чајетина, брисаће се да је део кат.парцеле наведене у тачки 1. ове одлуке по начину коришћења и култури некатегорисани пут и уписати као грађевинско земљиште.
	5. Ова одлука ступа на снагу осмог дана од дана објављивања у "Сл.листу општине Чајетина".		 
О б р а з л о ж е њ е
	Дана  30. марта 2016.године  Општинској управи Чајетина обратили су се Милосав и Слободан Марковић из Криве Реке захтевом за укидање некатегорисаног пута на кат.парцели 910/2 КО Крива Река. У захтеву је наведено да су подносиоци захтева власници кат.парцела преко којих пролази пут који води од центра села Крива Река према локацији „атари“ а да они нису дали сагласност за успостављање тог пута,  као и да се поред тог пута налази кат.парцела 910/2 КО Крива Река, која је у јавне евиденције о непокретностима уписана као некатегорисани пут који је ван употребе те, у складу са претходно изнетим, подносиоци захтева као власници  кат.парцела преко којих фактички пролази предметни путни правац предложили ду да се део општинског пута преко кат.парцеле 910/2 КО Крива Река укине и да се тај део придода суседним парцелама, а да се земљиште које се фактички користи као јавни пут  пренесе у јавну својину општине Чајетина и да се на њему успостави својство јавног пута.
Увидом у катастарско топографски план ев. број : 00-8/16, израђен од стране агенције „Елипса“, Владан Скоковић ПР из Ужица, оверен од стране инж.геодезије Драгољуба Селаковића дана 12.02.2016.године, увидом у листове непокретности број  1004, 274, 563 и 59 КО Крива Река и увиђајем извршеним на лицу места дана 23.03.2017.године од стране службених лица Општинске управе Чајетина,  утврђено је да је део катастарске парцеле 910/2 КО Крива Река формиран  на земљишту које је некада представљало некатегорисани пут, уписан са тим својством  приликом првобитног премера и јавног излагања катастра. У међувремену, како се насеље ширило, уместо дотадашњег некатегорисаног пута формиран  је и изграђен пут, који је сада у фактички у општој употреби и заузима:
· део кат.парцеле 933/3 КО Крива Река, потес „Дељевина“   у својини Милосава Марковића, уписана у лист непокретности  бр. 274 КО Крива Река, , по врсти шумско земљиште
· део кат.парцеле 837/1 КО Крива Река, потес „Дељевина“ у својини Милосава Марковића, уписана у лист непокретности  бр. 274 КО Крива Река по врсти пољопривредно земљиште, по начину коришћења пашњак 6 класе
· део кат.парцеле 934/2 КО Крива Река, потес „Дељевина“ у својини Слободана Марковића, уписана у лист непокретности бр. 563 КО Крива Река по врсти шумско земљиште
· део кат.парцеле 936/1 КО Крива Река, потес „Дељевина“ у сусвојини Курћубић Наде са обимом удела од 2/4, Курћубић Владимира са обимом удела од ¼ и Курћубић Ненада са обимом удела од 1/4 уписана у лист непокретности бр.59 КО Крива Река по врсти земљишта шумско земљиште.
Општинско веће Општине Чајетина донело је Закључак на седници одржаној 17.маја 2017.године којим се даје сагласност  Милосаву Марковићу из Криве Реке да о свом трошку изради пројекат укидања наведеног пута који није у употреби.
Надлежни орган је по службеној дужности прибавио Потврду Агенције за реституцију број 446-06-021-001296/2018-01 којом се констатује да увидом у електронску базу података Агенције за реституцију није пронађен захтев за враћање одузете имовине,односно обештећење за кат.парцелу бр. 910/2 КО Крива Река.
Подносилац захтева доставио је Скицу измештања предметног пута израђену од стране Геодетско правне агенције Меридијан, Дубравко Кутлешић ПР, оверену од стране Славољуба Лазаревића дипл.инж.геодезије, израђену дана 14.08.2018.год. 
Пред надлежном службом Општинске управе Чајетина дана 12.12.2019.године одржана је усмена расправа у складу са чланом 109 Закона о општем управном поступку, ради одлучивања о укидању својства добра у општој употреби на делу кат.парцеле 910/2 КО Крива Река, потес Дељевина, по врсти земљишта – остало земљиште, по култури - земљиште под зградом и другим објектом  који објекат је по начину коришћења општински пут.Службено лице је на одржаној расправи упознало једног од подносилаца захтева, Милосава Марковића,  да достављеном скицом измештања није дефинисано којим парцелама се припајају делови кат.парцеле 910/2 КО Крива Река на којој се укида својство добра у општој употреби, као и да је у циљу формирања нове кат.парцеле од делова кат.парцела преко којих траса пута, који се фактички користи прелази, потребно да изради пројекат препарцелације и обезбеди сагласност власника парцела у форми јавно бележничког записа са будућом разменом земљишта са Општином Чајетина, дефинисаном у том пројекту препарцелације.
Дана 21.08.2020.године подносилац захтева доставио је скицу измештања пута са дефинисаним парцелма којима се припајају делови кат.парцеле 910/2 КО Крива Река израђену од стране Геодетско правне агенције Меридијан, Дубравко Кутлешић ПР, оверену од стране Славољуба Лазаревића дипл.инж.геодезије, израђену дана 01.08.2020.год. са писменим изјашњењем у кме наводи да пројекат препарцелације није урађен пошто се кат.парцеле које су обухваћене измештањем пута не налазе у грађевинском подручју.
Увидом у достављену скицу утврђено је да нова траса пута, која је у фактичкој употреби обухвата кат.парцеле 933/3 и 837/1 КО Крива Река у власништву Милосава Марковића и кат.парцелу 934/2 КО Крива Река у власништву Слободана Марковића. Истом скицом дефинисани су делови кат.парцеле 910/2 КО Крива Река који се припајају парцелама у власништву наведених лица, која су и подносиоци захтева, па не постоји потреба за  обезбеђивањем сагласности власника парцела са предложеном разменом у форми јавно бележничког записа, већ ће се у посебном поступку регулисати имовинско правни односи са подносиоцима захтева.
	У члану.15. ст. 1. т. 3. Статута општине Чајетина, прописано је да се Општина, преко својих органа, у складу са Уставом и законом стара  о изградњи, реконструкцији, одржавању и коришћењу некатегорисаних и општинских путева, као и улица и других јавних објеката од општинског значаја;
У члану.15. ст. 1. т. 13. Статута  општине  Чајетина прописано је да Општина, преко својих органа, у складу са Уставом и законом  управља општинском имовином и утврђује стопе изворних прихода, као и висину локалних такси;
 У члан 115 Закона о путевима ("Сл. гласник РС", бр. 41/2018 и 95/2018 - др. закон) прописано је да  поступци који су започети и који нису окончани до дана ступања на снагу овог закона, окончаће се по одредбама прописа по којима су започети.
У члану 12.Закона о јавним путевима („Сл.гласник РС“, бр.101/2005 и 123/2007) прописано је да део државног или општинског пута који по изградњи или реконструкцији не припада изграђеном или реконструисаном државном или општинском путу, не сматра се делом тог пута. Ако се део државног пута из става 1. овог члана и даље користи за саобраћај, извршиће се његова прекатегоризација. Ако се део државног пута из става 1. овог члана не користи за саобраћај, о начину и условима коришћења земљишта на коме се налази тај пут одлучиће управљач јавног пута у року од три месеца од дана престанка коришћења пута за саобраћај.
Иако означени некатегорисани пут није више у употреби на терену, јер се саобраћајна комуникација на предметном потесу одвија фактички успостављеним путем преко парцела у приватној својини, парцела 910/2 КО Крива Река  је и даље уписана у јавну евиденицију непокретности РГЗ СКН Чајетина као некатегорисани пут. Како је власницима парцела преко којих се саобраћајна комуникација фактички одвија, као и општини Чајетина, као управљачу некатегорисаних путева на својој територији, у интересу да се, у циљу привођења предметног земљишта стварној намени, правни статус предметног земљишта уреди тако да одговара стварном фактичком стању то је одлучено као у дипозитиву ове одлуке.

СКУПШТИНА ОПШТИНЕ ЧАЈЕТИНА
		     Број: 46-27/2016-02  од 01. октобра  2020.године								
ПРЕДСЕДНИК
Скупштине општине,
Арсен Ђурић

